สอบถามหน่อยครับ วันที่14พค ประจำเดือนแฟนมาแล้ววันที่19พค มีเพศสัมพันธ์กันแต่ใส่ไปได้ครึ่งเดียว น้ำหล่อลื่นก็ไม่มี จนวันนี้ประจำเดือนแฟนก็ยังไม่มามีสิทธิ์ตั้งท้องได้ไหมครับ
สวัสดีค่ะ หากประจำเดือนมาวันที่ 14 พ.ค. แล้วได้มีเพศสัมพันธ์ในวันที่ 19 พ.ค. เท่ากับมีเพศสัมพันธ์ในวันที่ 6 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1% นอกจากนี้ หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ถือว่าไม่มีค่ะ ดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำให้รอประจำเดือนไปอีกซักระยะ ประจำเดือนก็น่าจะมาในที่สุดค่ะ